ສປຊ ຊຸກຍູ້ ໃຫ້ເລັ່ງລັດ​ ການ​ລວມຕົວ​ເຂົ້າກັນ ຂອງຂົງ​ເຂດ​ເອເຊຍ-ປາຊິຟິກ ໂດຍໄວ
ກໍາມາທິການ UNESCAP ໄດ້​ລົດ​ການ​ຄາດຄະ​ເນ ​ການ​ເຕີບ​ໂຕ​ຂອງ​ຂົງ​ເຂດ​ເອເຊຍ-ປາຊິ​ຟິກ ລົງມາ​ເປັນ 6.5 ​% ສໍາ​ລັບປີ 2012 ຈາກ 7.0 ​% ຂອງປີກາຍ.
ບັນດາເຈົ້າໜ້າທີ່ອາວຸໂສ ຂອງອົງການສະຫະປະຊາຊາດກ່າວວ່າ ການເລັ່ງລັດການລວມຕົວເຂົ້າກັນລະດັບຂົງເຂດ ພາຍໃນພວກປະເທດແຫ່ງເອເຊຍປາຊິຟິກນັ້ນ ຖືວ່າຈໍາເປັນ ເພື່ອຊ່ວຍຮັບມືກັບສະພາບການ ທີ່ບໍ່ແນ່ນອນຕ່າງໆໃນທົ່ວໂລກ ແລະຄໍ້າຈຸນອັດຕາການເຕີບໂຕ ຂອງບັນດາເສດຖະກິດເອເຊຍ ຜູ້ສື່ຂ່າວວີໂອເອ Ron Corben ລາຍງານຈາກບາງກອກ ວ່າ ຄະນະກໍາມະການອົງການສະຫະປະຊາຊາດຈຸນຶ່ງກ່າວວ່າ ຂົງເຂດດັ່ງກ່າວຈະຕ້ອງລົດການເພິ່ງພາກາງຕໍ່ການສົ່ງອອກໄປຍັງພວກປະເທດທີ່ຈະເຣີນແລ້ວນັ້ນ ໃຫ້ໜ້ອຍລົງ ທອງປານ ມີເລຶ່ອງນີ້ມາສະເໜີທ່ານ ກໍາມາທິການເສດຖະກິດຂອງອົງການສະຫະປະຊາຊາດ ສໍາລັບພາກພື້ນເອເຊຍປາຊິຟິກ ຫລື UNESCAP ກ່າວວ່າ ການສົ່ງອອກຊຶ່ງ ເປັນຕົວຂັບດັນການຈະເລີນເຕີບໂຕ ທີ່ເຄີຍມີມາແຕ່ປະວັດສາດຂອງຂົງເຂດນັ້ນ ກໍາ ລັງຊັກຊ້າລົງ ຍ້ອນສະພາວະວິກິດການໜີ້ສິນຂອງບັນດາ ປະເທດທີ່ໃຊ້ເງິນຢູໂຣ ບວກກັບຄວາມບໍ່ແນ່ນອນຕ່າງໆຢູ່ໃນສະຫະລັດ ຄະນະກໍາມາທິການ UNESCAP ໄດ້ລົດການຄາດຄະເນການເຕີບໂຕຂອງຂົງເຂດເອເຊຍ ປາຊິຟິກ ລົງມາເປັນ 6 5 ເປີເຊັນ ສໍາລັບປີ 2012 ນີ້ ຈາກ 7 0 ເປີເຊັນຂອງປີຜ່ານມາ ທ່ານນາງ ນໍລີນ ເຮເຊີ ເລຂາທິ ການບໍລິຫານ UNESCAP ກ່າວວ່າ ຍ້ອນການເຕີບໂຕຊັກ ຊ້າລົງກວ່າເກົ່ານັ້ນ ຈໍາເປັນຕ້ອງ ມີຕົວຂັບດັນເສດຖະກິດແນວ ໃໝ່ ໃນທ່າມກາງສະພາບການ ທີ່ບໍ່ແນ່ນອນຫລາຍຂຶ້ນເລື້ອຍໆ ຂອງໂລກນັ້ນ ຊຶ່ງທ່ານນາງກ່າວວ່າ: ໃນຄໍາປາໄສໄຂກອງປະຊຸມລະດັບລັດຖະມົນຕີຂອງ UNESCAP ທີ່ ບາງກອກໃນອາທິດແລ້ວນີ້ ທ່ານນາງ ເຮເຊີ ໄດ້ບອກບັນດາຜູ້ແທນຈາກ 62 ປະເທດ ວ່າ ການເຕີບໂຕຂອງຂົງເຂດເອເຊຍປາຊິຟິກໃນໄລຍະຫຼາຍສິບປີຜ່ານມາບໍ່ນານນີ້ ແມ່ນໄດ້ມີຂຶ້ນບົນຄວາມເສຍຫາຍຂອງລະບົບນິເວດວິທະຍາ ແລະຄວາມບໍ່ເທົ່າທຽມກັນໃນສັງຄົມທີ່ເພີ່ມທະວີຂຶ້ນໄປນັບມື້ ທ່ານ ສຸຣະພົງ ໂຕວິຈັກໃຊກຸນ ລັດຖະມົນຕີການຕ່າງປະເທດ ໄທ ບອກຄະນະກໍາມາທິການ UNESCAP ວ່າ ມັນເປັນເວລາອັນເໝາະສົມແລ້ວ ສໍາລັບຫາທາງແກ້ໄຂບັນຫາເຫລົ່ານີ້  ຕໍ່ໜ້າສິ່ງທ້າທາຍຕ່າງໆນານາຂອງເສດຖະກິດໂລກໃນປັດຈຸບັນ ທ່ານກ່າວຕໍ່ໄປວ່າ: ສະມາຄົມອາຊ່ຽນ ທີ່ປະກອບດ້ວຍ 10 ປະເທດສະມາຊິກນັ້ນ ກໍາລັງເຄື່ອນໄຫວໄປສູ່ການເປັນຕະຫລາດດຽວກັນ ພາຍໃນ ປີ 2015 ຊຶ່ງ ຈະເປັນການເປີດກວ້າງຊາຍແດນຂອງບັນດາປະເທດສະມາຊິກ ໃຫ້ແກ່ ການຄ້າ ແລະປະຊາຊົນຂອງກັນແລະກັນ ໃນລະດັບທີ່ບໍ່ເຄີຍມີມາກ່ອນ ທ່ານ Tommy Koh ເອກອັກຄະລັດຖະທູດທົ່ວໄປປະຈໍາກະຊວງຕ່າງປະເທດສິງຄະໂປ ກ່າວວ່າ ການລວມຕົວເຂົ້າກັນດ້ານເສດຖະກິດ ແມ່ນຈະເພີ່ມໜ້າວຽກແລະສະວັດດີການແກ່ມະ ນຸດຫຼາຍຂຶ້ນ ທ່ານ Koh ກ່າວວ່າ ລະບົບຕະຫລາດດຽວຂອງສະມາຄົມອາຊ່ຽນ ແມ່ນຈະຊ່ວຍໃຫ້ສາມາດຮັບມືກັບການທ້າທາຍຂອງຈີນ ແລະອິດທິພົນຂອງອິນເດຍ ທີ່ເພີ່ມຂຶ້ນນັບມື້ ຢູ່ໃນຂົງເຂດນັ້ນໄດ້ ຊຶ່ງທ່ານຊີ້ແຈງວ່າ: ແຕ່ ທ່ານ Koh ກ່າວອີກວ່າ ຍັງມີຄວາມເປັນຫ່ວງຫຼາຍຢ່າງຢູ່ ກ່ຽວກັບຜົນກະທົບຂອງ ການຖອຍຫຼັງຂອງພວກປະເທດໃຊ້ເງິນຢູໂຣ ແລະທ່ານຮຽກຮ້ອງໃຫ້ບັນດາຜູ້ວາງນະໂຍ ບາຍຂອງ ອີຢູ ເລັ່ງຫາທາງແກ້ໄຂບັນຫາໃຫ້ໄດ້ໂດຍໄວ ຍ້ອນໄພຄຸກຄາມທີ່ເພີ່ມຂື້ນນັບມື້ ຂອງຜົນກະທົບຕໍ່ເສດຖະກິດໂລກນັ້ນ ທ່ານ Koh ກ່າວວ່າ ສະພາວະຖອຍຫຼັງຂອງເຂດ ໃຊ້ເງິນຢູໂຣ ອາດຈະສົ່ງຜົນໃຫ້ອັດຕາການເຕີບໂຕຂອງເສດຖະກິດເອເຊຍຕົກຕໍ່າລົງເຖິງ 2 ເປີເຊັນ ກໍໄດ້ ຄະນະກໍາມາທິການ UNESCAP ກ່າວໃນທີ່ສຸດວ່າ ຂົງເຂດເອເຊຍປາຊິຟິກແມ່ນຈໍາເປັນ ຕ້ອງສົ່ງເສີມຊຸກຍູ້ໃຫ້ມີການເຊຶ່ອມໂຍງທາງການຄ້າແລະທຸລະກິດລະດັບພູມີພາກ ທີ່ປາດ ສະຈາກເຂດແດນ ພ້ອມທັງການຮ່ວມມືດ້ານການເງິນ ແລະການຕອບໂຕ້ລະດັບຂົງເຂດ ທີ່ມີການປະສານງານກັນເປັນຢ່າງດີ ຕໍ່ຄວາມສ່ຽງຕ່າງໆ ທີ່ເກີດຈາກໄພຄຸກຄາມທາງ ສັງຄົມແລະສະພາບແວດລ້ອມນັ້ນ